“ไทยพาณิชย์” จับมือ กองทัพอากาศ มอบผ้าห่มช่วยผู้ประสบภัยหนาว จ.เชียงใหม่
 “ธนาคารไทยพาณิชย์” ร่วมกับ กองทัพอากาศ มอบผ้าห่ม-อุปกรณ์การศึกษา ผ่านโครงการ “ช่วยเหลือผู้ประสบภัยกับไทยพาณิชย์” แก่ โรงเรียนนิยมไพรผาหมอนอินทนนท์ และประชาชน ต.บ้านหลวง อ.จอมทอง จ.เชียงใหม่
“ธนาคารไทยพาณิชย์” ร่วมกับ กองทัพอากาศ มอบผ้าห่ม-อุปกรณ์การศึกษา ผ่านโครงการ “ช่วยเหลือผู้ประสบภัยกับไทยพาณิชย์” แก่ โรงเรียนนิยมไพรผาหมอนอินทนนท์ และประชาชน ต.บ้านหลวง อ.จอมทอง จ.เชียงใหม่
27 ธ.ค. 2565

ธนาคารไทยพาณิชย์ จำกัด (มหาชน) ร่วมกับ กองทัพอากาศ โดยศูนย์บรรเทาสาธารณภัยกองทัพอากาศ มอบผ้าห่มช่วยเหลือผู้ประสบภัยหนาว ในโครงการช่วยเหลือผู้ประสบภัยกับไทยพาณิชย์ ให้กับนักเรียนโรงเรียนนิยมไพรผาหมอนอินทนนท์ และประชาชน ต.บ้านหลวง อ.จอมทอง จ.เชียงใหม่ โดยมี พลอากาศโท สมพร แต้พานิช เจ้ากรมกิจการพลเรือนทหารอากาศ ในฐานะผู้อำนวยการศูนย์ปฏิบัติการพลเรือน-ทหาร ศูนย์บรรเทาสาธารณภัยกองทัพอากาศ และนางสาวบุษกร ตรีสวัสดิ์ ผู้อำนวยการกิจกรรมเพื่อสังคม ธนาคารไทยพาณิชย์เป็นประธานในพิธี เพื่อบรรเทาความเดือดร้อนของพี่น้องประชาชนที่ประสบภัยหนาว พร้อมกันนี้ ได้มอบอุปกรณ์การศึกษาและจัดเลี้ยงอาหารกลางวันให้กับเด็กนักเรียน โรงเรียนนิยมไพรผาหมอนอินทนนท์